Conferenzia

Vizija sistema

Verzija 1.0

Pregled izmena

|  |  |  |  |
| --- | --- | --- | --- |
| **Datum** | **Verzija** | **Opis** | **Autor** |
| 02.04.2022. | 1.0 | Revizija | Team010 |
|  |  |  |  |
|  |  |  |  |
|  |  |  |  |

Sadržaj

1. Cilj dokumenta 5

2. Opseg dokumenta 5

3. Reference 5

4. Pozicioniranje proizvoda 5

4.1 Poslovne mogućnosti 5

4.2 Postavka problema 5

4.3 Postavka pozicije proizvoda 6

5. Opis korisnika 6

5.1 Opis potencijalnog tržišta 6

5.2 Profili korisnika 6

5.3 Opis okruženja 7

5.4 Osnovne potrebe korisnika 7

6. Opis proizvoda 8

6.1 Perspektiva proizvoda 8

6.2 Pregled mogućnosti 8

6.3 Pretpostavke i zavisnosti 9

6.4 Cena 9

6.5 Licenciranje i instalacija 9

7. Funkcionalni zahtevi 10

7.1 Prijavljivanje na sistem 10

7.2 Prikaz i ažuriranje osnovnih podataka o predavačima i predavanjima 10

7.3 Kreiranje, arhiviranje i brisanje članova 10

7.4 Pretrživanje i filtriranje 10

7.5 Slanje zahteva za prisustvovanje predavanju 10

7.6 Feedback 10

7.7 Report 10

8. Ograničenja 10

9. Zahtevi u pogledu kvaliteta 10

10. Prioritet funkcionalnosti 11

11. Nefunkcionalni zahtevi 11

11.1 Zahtevi u pogledu standardizacije 11

11.2 Sistemski zahtevi 11

11.3 Zahtevi u pogledu performansi 11

11.4 Zahtevi u pogledu okruženja 11

12. Dokumentacija 11

12.1 Korisničko uputstvo 11

12.2 *Online* uputstvo 11

12.3 Uputstvo za instalaciju i konfigurisanje 12

12.4 Pakovanje proizvoda 12

Vizija sistema

# Cilj dokumenta

Cilj dokumenta je definisanje projektnog zadatka i formiranje tima za razvoj softvera za organizovanje konferencija.

# Opseg dokumenta

Dokument opisuje temu i osnovne karakteristike projekta. Takođe, govori o članovima tima, njihovoj komunikaciji, šta ih pojedinačno motiviše, ali i koja su znanja potrebna za realizaciju ovog projektnog zadatka.

# Reference

Spisak korišćene literature:

1. Conferenzia – Predlog projekta, SWE-Conferenzia-01, Verzija 1.0, 2022, Team010.

# Pozicioniranje proizvoda

## Poslovne mogućnosti

Sistem Conferenzia predstavlja Web aplikaciju čija je namena organizovanje aktivnosti predavača i ocenjivanje njihovih izlaganja. Pružaće potrebne informacije o svim predavačima i temama o kojima će govoriti. Omogućava lakši odabir teme na osnovu interesovanja slušaoca.

Aplikacija pruža dva pogleda na sistem – administratorski i korisnički, a čije će se razlike ogledati u funkcionalnostima i pravima pristupa.

Sistem neće imati višejezičnu podršku s obzirom da je namenjen osobama sa naših prostora.

## Postavka problema

|  |  |
| --- | --- |
| *Problem je* | Potreba za sajtom za organizaciju konferencije, kako bi približila ljude sa sličnim interesovanjima u cilju diskusije i rešavanja problema u nekoj oblasti, kao i razmena ideja i znanja na zadatu temu. |
| *Pogađa* | Predavače – imaju mogućnost da prezentuju neke određene teme, predstave svoja rešenja za već poznate probleme i promovišu svoje kompanije,  Slušaoce – imaju mogućnost da se upoznaju sa novim stvarima u određenoj oblasti i da steknu nove kontakte. |
| *Posledice su* | U poslednje dve godine bili smo svedoci pandemije i globalne izolacije. To je dovelo do toga da sve veći deo ljudskih delatnosti pređe na neku vrstu online poslovanja. Konferencije su ranije predstavljale mesto gde se ljudi sastaju, druže i razmenjuju znanja, ali je globalna pandemija uticala i na to da se sada konferencije organizuju online. |
| *Uspešno rešenje će* | Pružiti potrebne informacije o svim predavačima i temama o kojima će govoriti, omogućiti lakši odabir teme na osnovu interesovanja slušaoca. Predavačima će se omogućiti promovisanje svog znanja i prezentovanje povratnih informacija zadovoljnih posetilaca. |

## Postavka pozicije proizvoda

|  |  |
| --- | --- |
| *Proizvod je namenjen* | Predavačima koje žele da nova saznanja podele sa ljudima koji su zainteresovani za iste oblasti i slušaocima koji teže da unaprede svoje znanje. |
| *Koji* | Vrši organizaciju aktivnosti predavača i omogućava korisnicima uvid u teme koje ih interesuju. |
| *Proizvod je* | Web aplikacija. |
| *Koja* | Obezbeđuje povećanu dostupnost informacija, kako slušaocima, tako i predavačima. |
| *Za razliku od* | Postojećih rešenja sa naših prostora koja ne odgovaraju i ne prate želje klijenata, već su prilagođena uopštenom načinu organizovanja konferencija. |
| *Naš proizvod će* | Olakšati organizaciju konferencija, komunikaciju između predavača i slušaoca kao i slušaoce međusobno, sa razmenom informacija i ocenjivanje zadovoljstva slušalaca. |

# Opis korisnika

U ovom odeljku opisani su korisnici Conferenzia sistema. Postoje 4 tipa korisnika: organizator konferencije (administrator sajta), predavač koji može pristupiti aplikaciji, korisnik koji je slušalac (privilegovan korisnik) i gost koji pristupa sajtu radi informisanja o predstojećim predavanjima (nema nikakve privilegije, niti nalog).

## Opis potencijalnog tržišta

Potencijalni korisnici sistema su sve osobe koje su zainteresovane da čuju nešto novo o određenoj temi, kao i predavači koji žele da podele svoje znanje i iskustva.

Inicijalna verzija Conferenzia sistema biće namenjena organizovanju predavanja na konferenciji, ali ukoliko se ukaže interesovanje biće moguće proširiti ga i na druge potencijalne korisnike sistema (drugi tipovi usluga kao što je organizacija festivala, koncerata, sportskih događaja itd.). Conferenzia sistem će biti projektovan tako da bude fleksibilan i lako proširljiv za korišćenje osobama sa različitim zanimanjima i potrebama.

Dizajn aplikacije će biti najpre zasnovan na podacima koji se čuvaju u bazi podataka, što će omogućiti jednostavnije modifikacije nakon početka eksploatacije sistema.

## Profili korisnika

**Organizator konferencije (skraćeno organizator):**

Organizator je zadužen za postavljanje tema (predavanja) u okviru konferencije, dodavanje i uklanjanje predavača, organizovanje i pregledavanje feedback-a korisnika, kao i za organizaciju samog portala. Organizator ima uvid u trenutno stanje predavača i prijavljenih slušalaca.

U ulozi organizatora naći će se osoba koja ima znanja u upravljanju ovakve vrste aplikacije i eventualno neko prethodno iskustvo u radu sa pružanjem usluga.

Organizator će imati pristup svim funkcijama sistema.

**Predavač:**

Predavač ima mogućnost da se prijavi na zadato predavanje koje je definisao organizator konferencije. Zadužen je za pružanje informacija o svojim predavanjima, kao i obaveštavanje u slučaju nemogućnosti izvršenja istog. Određena ovlašćenja će takođe obuhvatati i vođenje evidencije o broju slušalaca koji se prijavljuju za prisustvovanje njegovom predavanju i mogućnost prijavljivanja komentara slušalaca na svom profilu, ukoliko smatra da komentari i ocena nisu prikladni ili realni.

Predavač je osoba koja je stručna i kvalifikovana da vodi predavanje na određenu temu. Od ove osobe se očekuje poznavanje rada i pravila ponašanja našeg sajta.

**Slušalac:**

Slušalac je korisnik sa oformljenim profilom na sajtu. Ovaj korisnik ima verifikovani nalog, ima uvid u predavanja koje se održavaju i može se prijaviti na njih. Takođe, ukoliko je sprečen da dođe, može otkazati dolazak i osloboditi mesto. Slušalac ima mogućnost ocenjivanja predavača čijem je predavanju prisustvovao.

**Gost:**

Gost ima pristup svim javnim informacijama o predavačima i temama predavanja. To je osoba koja nema nalog, pa samim tim nema mogućnost prijavljavanja na predavanje, komentarisanja i ocenjivanja.

## Opis okruženja

Korisnici aplikacije pristupaju sistemu preko Web-a što zahteva minimum modemsku Internet konekciju. Ne postoje posebna ograničenja u pogledu okruženja.

## Osnovne potrebe korisnika

Osnovne potrebe korisnika identifikovane na osnovu intervjuisanja potencijalnih korisnika su:

1. **Nepostojanje zajedničke evidencije dostupnih predavanja.**

Trenutno ne postoji mehanizam za evidenciju i lako pretraživanje predavanja održanih u sklopu jedne konferencije. Vođenje evidencije o predavanjima se obavlja od strane predavača pojedinačno, bez kontrole i uniformnosti. Podaci prezentovani na ovaj način su nekonzistentni kako u pogledu sadržaja, tako i u pogledu grafičkog dizajna.

1. **Neažurnost i nekompletnost informacija.**

Korisnici ne dobijaju dovoljno informacija kako bi se zainteresovali za određeno predavanje. Neažurnost kod drugih organizatora konferencija da bolje predstave same predavače i teme o kojima će se govoriti.

1. **Zahtev za prijavu slušaoca.**

Mogućnost korisnicima da se lako i jednostavno prijave za slušanje predavanja za koje su zainteresovani.

1. **Obaveštenja o nepredviđenim situacijama.**

Korisnici dobijaju neophodna obaveštenja ukoliko dođe do neke promene u organizaciji samog predavanja, kako bi na vreme imali informaciju o tome.

# Opis proizvoda

U ovom odeljku je dat pogled na osnovne mogućnosti Conferenzia sistema, kontekst u kome sistem treba da funkcioniše i konfiguracija sistema.

## Perspektiva proizvoda

Conferenzia sistem predstavlja web aplikaciju. Za smeštanje potrebnih podataka će se koristiti baza podataka, a pristupaće joj se putem aplikacije. Dijagram koji opisuje kontekst sistema prikazan je na slici 6.1.1.

Conferenzia sistem će biti zasnovan na klijent/server arhitekturi Web aplikacija ilustrovanoj na slici 6.1.2.

Serverski deo će se izvršavati u kontekstu Web servera na personalnom računaru koji je za to namenjen. Pri izboru tehnologije potrebno je voditi računa da sistem može raditi na Windows platformi. Serverske komponente će komunicirati sa DBMS-om koji se nalazi na istoj mašini i pružiti neophodne podatke aplikaciji.

Web aplikacija će se izvršavati u web čitaču različitih uređaja i neće zahtevati nikakvu prethodnu instalaciju, već samo internet konekciju. Neophodno je voditi računa o kompatibilnosti sistema sa različitim popularnim tipovima Web čitača.

**Conferenzia aplikativni sistem**

**DBMS**

**Conferenzia korisnici:**

**- organizator**

**- predavači**

**- slušaoci**

**- gosti**

**Slika 6.1.1. Kontekst sistema Conferenzia**

**PC**

Web čitač

Web server

Conferenzia

Web aplikacija

Conferenzia

Baza podataka

Internet

**Slika 6.1.2. Pregled sistema Conferenzia**

## Pregled mogućnosti

Tabela prikazana u ovom odeljku identifikuje osnovne mogućnosti Conferenzia sistema u pogledu prednosti koje nudi i funkcionalnosti koje te prednosti ostvaruju. Dodatni opis funkcionalnih zahteva je dat u odeljku 7 ovog dokumenta.

|  |  |
| --- | --- |
| **Prednosti** | **Funkcionalnosti** |
| Centralizovana evidencija podataka o predavanjima i predavačima | Prikaz i pretraživanje svih predstojećih predavanja i ažuriranje promena.  Razvrstavanje predavanja po tipovima i unos odgovarajućih podataka. |
| Jednostavan način prijavljivanja slušaoca za željeno predavanje korišćenjem web aplikacije | Korisnicima omogućeno lako online prijavljivanje na odgovarajuća predavanja koja su dostupna. |
| Konzistentnost prikaza podataka o korisnicima web aplikacije – predavačima i slušaocima | Čitljiv i pregledan prikaz i jednostavan unos podataka i mogućnost dodavanja linkova na dodatne njihove prezentacije, npr. sa društvenih mreža i slično. |
| Centralizovana evidencija podataka o korisnicima i njihovim iskustvima i zahtevima | Organizator će na osnovu komentara i ocena korisnika, kao i njihovih dosadašnjih zahteva imati mogućnost jednostavnog evidentiranja naloga koje su korisnici prethodno kreirali, i uklanjanje onih koje smatra neprikladnim. |
| Lako dodavanje novih obaveštenja o predstojećim predavanjima ili o odlaganju istih | Predavač ima nadležnost slanja novih obaveštenja koja će korisnicima biti blagovremeno dostupna. |
| Omogućeno je ažuriranje podataka o broju prijavljenih slušalaca za predavanje | Predavači vode evidenciju o trenutnom broju slušalaca na određenom predavanju, s obzirom da slušaoci imaju mogućnost otkazivanja dolaska |

## Pretpostavke i zavisnosti

Conferenzia sistem, kao Web aplikacija je zavisan od:

* Podrška Web servera za izabrani skripting jezik.
* Podrška skripting jezika za Windows platformu.
* Mogućnost povezivanja sa DBMS-om iz skripting jezika.
* Podrška DBMS-a za Windows platformu.
* Funkcionalnosti Web čitača koje korisnici upotrebljavaju za pristupanje aplikaciji.

## Cena

Zbog ograničenja u pogledu budžeta, cena razvoja sistema ne sme da premaši sumu od 250.000 dinara.

Za instalaciju sistema će biti iskorišćena postojeća Web server mašina tako da nije potrebno odvajati poseban budžet za kupovinu hardvera.

## Licenciranje i instalacija

S obzirom da je Conferenzia web aplikacija za sve tipove korisnika sistema, nije potrebna prethodna instalacija niti licenciranje, već će za pristup biti dovoljno korišćenje nekog savremenog web čitača uz pomoć internet konekcije sa tableta, mobilnog telefona ili bilo kog desktop računara.

S obzirom da je moguće da će ovaj softver biti komercijalizovan, neophodno je da se baza podataka koja će stajati iza njega kreira automatski.

# Funkcionalni zahtevi

U ovom odeljku su definisane funkcionalnosti Conferenzia sistema. Opisane funkcionalnosti predstavljaju osnovne mogućnosti sistema koje je neophodno implementirati da bi se zadovoljile potrebe korisnika.

## Prijavljivanje na sistem

Za organizatora konferencije, predavače i slušaoce se mora obezbediti prijavljivanje na portal korišćenjem korisničkog imena i lozinke. Sistem treba da obezbedi korisniku mogućnost promene lozinke.

Gosti (neprivilegovani korisnici) pristupaju informacijama bez potrebe prijavljivanja na sistem.

## Prikaz i ažuriranje osnovnih podataka o predavačima i predavanjima

Pod prikazom svakog predavača će se podrazumevati prikaz svih njegovih informacija, kao i iskustva slušalaca (povratne informacije) o njegovim obavljenim predavanjima. Predavač će imati mogućnost da upravlja i menja svoje podatke.

## Kreiranje, arhiviranje i brisanje članova

Slušaoci i predavači će imati mogućnost da kreiraju i obrišu svoje naloge kada to budu želeli. Organizator će imati mogućnost da za naloge i recenzije (feedback) korisnika odlučuje da li su prikladni i u zavisnosti od toga ih uklanjati, kao i upravljati prijavama sadržaja (reports), pri čemu se ažurira baza podataka.

## Pretraživanje i filtriranje

Omogućeno lako izdvajanje predavanja po nekom kriterijumu: datum i vreme, po oblasti, po predavaču...

## Slanje zahteva za prisustvovanje predavanju

Potrebno je omogućiti da korisnik preko web sajta pošalje zahtev organizatoru za prisustvo na određenom predavanju. Predavač će imati mogućnost da vidi sve članove prijavljene za predavanje.

## Feedback

Slušaoci će imati mogućnost da ocene i ostave komentar o svakom predavaču čijem su predavanju prisustvovali. Ove recenzije će biti vidljive svima na profilu predavača.

## Report

Predavači će imati mogućnost da prijave slušaoca koji je ometao predavanje.

# Ograničenja

Ograničenja koja će biti prisutna prilikom razvoja Conferenzia softvera:

* Sistem neće zahtevati nabavljanje novog hardvera.
* Sistem će se osloniti na besplatna softverska rešenja (skripting jezik, DBMS, Web server), tako da neće zahtevati kupovinu dodatnog softvera.
* Sistem neće zahtevati naplatu usluga putem interneta.

# Zahtevi u pogledu kvaliteta

U ovom odeljku definisan je očekivani kvalitet u pogledu performansi, robusnosti, tolerancije na otkaze i lakoće korišćenja.

Dostupnost: Sistem će biti dostupan 24 časa dnevno, 7 dana u nedelji.

Lakoća korišćenja: Sistem će posedovati jednostavan i intuitivan interfejs prilagođen profilima korisnika koji će ga koristiti.

Održavanje: Sistem treba biti jednostavan za održavanje. Potrebno je izdvojiti grafički dizajn od sadržaja. Podatke koje čine sadržaj čuvaće se u bazi podataka.

# Prioritet funkcionalnosti

U ovom odeljku su date smernice u pogledu relativnog značaja predloženih funkcionalnosti. Funkcionalnosti propisane u ovom dokumentu treba realizovati kroz beta i konačnu verziju. Prioritet funkcionalnosti koje će biti realizovane je sledeći:

* Prijavljivanje na sistem
* Kreiranje, arhiviranje i brisanje članova
* Unos, prikaz i ažuriranje podataka
* Slanje obaveštenja o potvrdi zahteva i odlaganje istih u slučaju nemogućnosti izvršenja
* Ograničena mogućnost upravljanja sadržajem od strane predavača i slušaoca, dok organizator ima sve privilegije
* Pretraga na osnovu različitih kriterijuma
* Prijavljivanje i ostavljanje povratnih informacija

# Nefunkcionalni zahtevi

## Zahtevi u pogledu standardizacije

Ne postoje posebni zahtevi u pogledu standardizacije.

## Sistemski zahtevi

Prilikom izrade web aplikacije, koristiće se JavaScript skriptni jezik (React framework), Bootstrap framework za izradu responsive dizajna, kao i HTML i CSS, dok će serverski deo Conferenzia sistema biti realizovan korišćenjem ASP .NET Core tehnologija, čijom će komunikacijom sa DBMS[[1]](#footnote-1)-om biti omogućen rad sa većim količinama podataka.

Korisnički interfejs Web aplikacije biće optimizovan za sve savremenije verzije sledećih Web čitača:

* Google Chrome
* Mozilla Firefox
* Microsoft Edge

## Zahtevi u pogledu performansi

Nema posebnih zahteva u pogledu performansi sistema.

## Zahtevi u pogledu okruženja

Nema posebnih zahteva u pogledu okruženja za izradu aplikacije.

# Dokumentacija

U ovom odeljku su opisani zahtevi u pogledu dokumentacije neophodne za realizaciju Conferenzia projekta.

## Korisničko uputstvo

Conferenzia sistem će biti intuitivan i jednostavan za korišćenje kako od strane klijenata, tako i od strane zaposlenih i stoga neće postojati potreba za izradu štampanog korisničkog uputstva.

## *Online* uputstvo

U slučaju nesnalaženja prilikom upotrebe aplikacije, korisnicima će biti dostupno *online* uputstvo sa detaljnim instrukcijama za korišćenje svih funkcionalnosti u sklopu sistema. Postojaće više verzija uputstava tako da će svaka biti namenjena određenim tipovima korisnika (predavači, slušaoci...).

## Uputstvo za instalaciju i konfigurisanje

Uputstvo za instalaciju i konfigurisanje neće biti potrebno s obzirom da je Conferenzia web aplikacija i da je za njeno korišćenje potrebna samo internet konekcija i web čitač.

## Pakovanje proizvoda

Inicijalna verzija Conferenzia sistema neće biti namenjena širem tržištu. Iz tog razloga proizvod ne zahteva pakovanje.

1. *Data Base Management System* – Sistem za upravljanje bazom podataka. [↑](#footnote-ref-1)